It jan va ijssche woenende taerscot in pncia heeft vercocht gheerde
amours alsoe lange als zij beyde leven sulle en niet langer alle zijne
wijn die jairlijcx wijsen sal op een half dachmail wijngarts geleg
acht de woenige des selfs jans geleg taerscot bynne opde bovewijc
tussche de goede matheeus boene en alijte riers It op drie vierdel en
een half wijngarts geleg op valparts lant in vier stucke daer af
deen geleg es tussche de goede claes hubens en jehanne comaaerts
dander ii stucke zijn geleg tussche de goede der vrouwe laureys
en dieric de mesmake tvierde stuck es geleg tussche janne baelgen
ende janne coenrarts It op i dach wijngarts opde savel geleg tussche
de goede jans gheerts en de goede jans uute broecke It op vierdel
wijngarts geleg op de brake tussche janne de roge op deen zijde en
henricx woyts op dander zijde Ten yegelijc ame wijns om en voe
een mudde rocx goet ende payabel der mate va aerscot en bynne
aerscot gelevert It es vorwerde dat de selve jan van ijssche den
selve wijn sal siyden perssen en uate alst gheerde gelieft inde
vate die hem de selve gheerdt leven sal Ende desen wijn gevaedt
zijnde sal de voers jan houde xiii nacht lanck nae dat hij geresen
sal zijn ende bynne xiiii nachte daer nae volge sulle sal hem de voers
gheerdt leven voer elc ame een mudde rocx gelijc voers es Ende oft
gebuerde dats den eene va hen beyde beronde der voers comenscap oft
quijt zijn woude in enich toecomende jaer dat de ghene die d comascap
vlate zijn wilt den anden dat jaer sal geve ii nebele en dat sal hij
den anden seggen alle jae bynne viii dagen nae ons liev vrouwen
dach assuptie en cundige zijne huys en oft bynne dien tijde met
geseeght en worde soe saelt altoes comascap blive dat jaer duende
It de voers jan heeft geloeft jaerlijcx de voers wijngde wel
en loflijc te wercke op zijne cost gelijc reengenoete bove en bened
It de voers ptien zijn te vrede soe waneer de nobele gegevewde
datmen altijt gestaen sal met te betalen xlviii stuvs voer den nobel
cor wijtvliet vynck oct xix
Item vauwel van meltbroec als geleit totten goeden willems maerscalcx
in deen zijde en jan han in dande hebben dach van thoenen genomen
teghen malcanden van heden in xiiii nachten te mistide naestcomen
cor oppendorp wijtvliet oct xviii